తమిళంతో పాటు తెలుగులోనూ మంచి పాపులారిటీ సంపాదించుకున్న నటులు విక్రమ్, కార్తి. దీపావళి కానుకగా విక్రమ్ నటిస్తోన్న 'స్కెచ్' టీజర్, కార్తి చేస్తోన్న 'ఖాకీ' ట్రైలర్ ఒకేసారి విడుదలై హల్చల్ చేస్తున్నాయి.వైవిధ్యభరిత పాత్రలతో మెప్పించే కార్తి ఈ సారి పోలీసాఫీసర్ పాత్రలో ప్రేక్షకుల్ని అలరించడానికి సిద్ధమవుతున్నాడు. కోలీవుడ్లో 'థీరన్ అధిగారం ఒండ్రు' పేరుతో తెరకెక్కుతోన్న ఈ చిత్రం తెలుగులో 'ఖాకీ ది పవర్ ఆఫ్ పోలీస్' పేరుతో అనువాదమవుతోంది. ఇప్పటికే టీజర్తో ఆకట్టుకున్న కార్తి 'ఖాకి' చిత్రం ట్రైలర్ విడుదలయ్యింది. తమిళంలో 'శతురంగ వేట్టై' సినిమాతో మంచి విజయాన్నందుకున్న హెచ్.వినోద్ ఈ చిత్రానికి దర్శకత్వం వహించాడు. ఈ సినిమాలో కార్తి సరసన రకుల్ప్రీత్ సింగ్ కథానాయికగా నటిస్తోంది. ఇక ట్రైలర్ను బట్టి కార్తి పవర్ ఫుల్ పోలీసాఫీసర్ పాత్రలో ఈ మూవీలో సరికొత్తగా కనిపిస్తున్నాడు. ఆదిత్య మ్యూజిక్ సంస్థ ఈ చిత్రాన్ని తెలుగులో విడుదల చేయబోతుంది. ఈ చిత్రం నవంబర్ 17న తెలుగు, తమిళం భాషల్లో విడుదల కానుంది.పుష్కర కాలంగా సరైన హిట్ కోసం ఎదురుచూస్తోన్న విలక్షణ నటుడు విక్రమ్ ఇప్పుడు 'స్కెచ్' సినిమాతో ప్రేక్షకుల ముందుకు రాబోతున్నాడు. తమిళంలో 'వాలు' ఫేమ్ విజయ్ చందర్ తెరకెక్కిస్తోన్న ఈ యాక్షన్ థ్రిల్లర్ టీజర్ విడుదలయ్యింది. ఈ సినిమాలో విక్రమ్ సరసన మొదటిసారి మిల్కీ బ్యూటీ తమన్నా హీరోయిన్గా నటిస్తోంది. డిసెంబర్లో ఈ చిత్రం ప్రేక్షకుల ముందుకు రానుంది.
tamilamtho paatu teluguloonuu manchi papularity sampaadinchukunna natulu vikram, kaarti. deepaavali kaanukagaa vikram natistonna 'sketch' teaser, kaarti chestonna 'khaki' triler okesari vidudalai halchal chestunnayi.vaividhyabharita paatralatoe meppinche kaarti ee saari policaphiser paatralo prekshakulni alarinchadaaniki siddhamavutunnadu. kolivudlo 'theeron adhigaaram ondru' paerutho terakekkutonna ee chitram telugulo 'khaki dhi paver af polies' paerutho anuvaadamavutoondi. ippatike teasertho aakattukunna kaarti 'khaki' chitram triler vidudalayyindi. tamilamlo 'saturanga vettai' sinimaatho manchi vijayaannandukunna hehch.vinod ee chitraaniki darsakatvam vahinchaadu. ee cinemalo kaarti sarasana rakulpreet sing kathaanaayikagaa natistondi. ika trailarnu batti kaarti paver ful policaphiser paatralo ee mooveelo sarikottagaa kanipistunnadu. aaditya music samstha ee chitraanni telugulo vidudala cheyabotundi. ee chitram navambar 17na telugu, tamilam bhaashallo vidudala kaanundi.pushkara kaalamgaa saraina hit kosam eduruchustonna vilakshana natudu vikram ippudu 'sketch' sinimaatho prekshakula munduku rabotunnadu. tamilamlo 'vaalu' fame vijay chandar terakekkistonna ee action thriller teaser vidudalayyindi. ee cinemalo vikram sarasana modatisaari milki butey tamanna heroinga natistondi. decemberlo ee chitram prekshakula munduku ranundi.